**İskenderunbukta** (tyrkisk: *İskenderun Körfezi*) er en bukt i det østlige Middelhavet. Den ligger på sørkysten av Tyrkia, ikke langt fra grensen til Syria. Øst for bukta ligger den tyrkiske provinsen Hatay med byen İskenderun, som har gitt navn til bukten.

De østlige og sørlige kystene av havbukten har blitt formet av Nurfjellene (tyrkisk: Amanos Dağları, som bokstavelig betyr «fjellene av hellig lys»). På den vestlige kystlinjen ligger den antikke greske og dagens moderne by Tarsus, et navn som fortsatt blir brukt, og på den østlige kystlinjen ligger de antikke greske byene Issos og Alexandretta, i dag omdøpt til İskenderun som ligger nær buktens sørlige kyst. På den nordlige kystlinjen ligger den historiske regionen Kilikia.

Navn
----

Bukta er oppkalt etter den nærliggende tyrkiske byen İskenderun, som i antikken het Alexandretta (gresk: Αλεξανδρέττα, bokstavelig «Lille Alexandria»). Bukta var også tidligere kjent som Issusbukten eller -havet (latin: *Mare Issicum* eller *Issicus Sinus*) (gammelgresk: Ἰσσικὸς κόλπος). Herodot og Stefan fra Bysants registrerer den også som Marandynianske bukt (gammelgresk: Μυριανδικὸς κόλπος), etter den nærliggende byen Myriandros. På 800- til 1100-tallet ble bukten kjent som den armenske bukten (armensk: Հայկական ծոց). grunnet opprettelsen av det armenske kongedømmet Kilikia ved İskenderunbukta.

Forurensing
-----------

Det er mye tungindustri rundt İskenderunbukta, blant annet fem sementfabrikker, ti stålfabrikker og tre kullkraftverk: İsken Sugözü, Atlas og Emba Hunutlu. Fjellene rundt bukten fanger opp luftforurensning, men ettersom detaljer om utslipp fra skorsteinene sendes til myndighetene upublisert, er det vanskelig å fordele ansvaret for dødsfall og sykdommer forårsaket av luftforurensning i området. Vannet er også forurenset av landbaserte aktiviteter, og fra skipsfart og fiskeoppdrett.

Referanser
----------

1. ↑  *Gulf of Alexandretta* kan bli funnet på GEOnet Names Server, på denne lenken, ved å åpne søkeboksen *Advanced Search*, skrive inn «-754985» i skjemaet «Unique Feature Id» og klikke på «Search Database».
2. ↑  Strabon: *Geography*, 14.6.1
3. ↑   Strabon: *Geography*, 16.1.1
4. ↑   Stephanus of Byzantium: *Ethnica*, §M463.5
5. ↑  Rennell (1830), s. 321–322.
6. ↑  Svazlian, Verjine (2020): «The Tercentennial Glory Of The Armenian Kingdom Of Cilicia And The Self-Defensive Battles Of The Zeytountsis», *Fundamental Armenology*
7. ↑  Yepremyan, Tigran (2018): «Armenian Migration from War-torn Syria to Europe: From Diaspora to Diaspora or Homeland?», *Eurolimes* (23+24): 191–205.
8. ↑  Myllyvirta, Lauri (2020): Air Quality and Health Impacts of the Proposed EMBA Hunutlu Coal Power Project (PDF) (Rapport).
9. ↑  Stauffer & Gümüşel (2016), s. 4-6
10. ↑  Yilmaz, Hilal Kargin; Sönmez, Hatice (2018): «Environmental problems and precautions of Iskenderun Gulf in Eastern Mediterranean region», *Acta Biologica Turcica*. **31** (3): 69–81. ISSN 2458-7893.

Litteratur
----------

* Rennell, James (1830): *The Geographical System of Herodotus Examined and Explained...*, bind I (2. utg.), London: C.J.G. & F. Rivington.
* Stauffer, Anne; Gümüşel, Deniz (2016): *Coal power generation and health in Iskenderun Bay, Turkey* (PDF) (Rapport). Health and Environment Alliance (HEAL).

|  |  |
| --- | --- |
| Oppslagsverk/autoritetsdata | VIAF **·** GeoNames
 |